**7. แนวทางการประเมินผลการสอน และแบบประเมินผลการสอน**

ตามที่มหาวิทยาลัยได้จัดทำ KMUTT Professional Standards Framework for Teaching and Supporting Learning (KMUTT-PSF) เพื่อเป็นกรอบในการพัฒนาอาจารย์ ซึ่งกำหนดให้มีมาตรฐานอาจารย์มืออาชีพ 3 ด้าน คือ องค์ความรู้ (knowledge) สมรรถนะ (competencies) และค่านิยม (values) และมีมาตรฐานอาจารย์ 4 ระดับ คือ Beginner, Competent, Proficient และ Mastery

เพื่อให้สอดคล้องกับหลักเกณฑ์แนวทางการประเมินผลการสอน ซึ่งเป็นข้อกำหนดในการขอกำหนดตำแหน่งทางวิชาการ และสอดคล้องกับแนวทางการส่งเสริมคุณภาพการจัดการเรียนการสอน คณาจารย์ต้องพัฒนาตนเองให้มีสมรรถนะและประสิทธิภาพในการจัดการเรียนการสอน โดยเฉพาะในองค์ประกอบด้านสมรรถนะ (competencies) 4 มิติ

**การเสนอขอประเมินผลการสอน** : อาจารย์ หรือ ผู้ขอกำหนดตำแหน่งทางวิชาการสามารถแจ้งความประสงค์ขอประเมินผลการสอน ต่อหน่วยงานต้นสังกัดเมื่อมีความพร้อม และถ้าผ่านการประเมินผลการสอนระดับ ชำนาญ (สำหรับผู้ขอกำหนดตำแหน่งผู้ช่วยศาสตราจารย์) สามารถนำผลการประเมินมาขอกำหนดตำแหน่งทางวิชาการ ได้ภายในระยะเวลาไม่เกิน 2 ปี นับแต่วันที่ผ่านการประเมิน ในกรณีที่ผ่านการประเมินผลการสอนในระดับ ชำนาญพิเศษ และเชี่ยวชาญ สามารถเก็บผลการประเมินไว้ใช้ในการประเมินผลการสอนได้ ภายในระยะเวลาไม่เกิน 4 ปี ตั้งแต่วันที่ผ่านการประเมิน

**องค์ประกอบคณะกรรมการประเมินผลการสอน** : ประกอบด้วย

1. คณบดี/ผอ.สำนัก/ผอ.สถาบัน/รองคณบดี/รอง ผอ. (กรณีเสนอรองคณบดี/รอง ผอ. เป็นคณะกรรมการลำดับที่ 1 ให้พิจารณาเสนอฝ่ายวิชาการ/ฝ่ายวิจัย ก่อนเป็นลำดับแรก)
2. รองคณบดี/หัวหน้าภาควิชาหรือเทียบเท่า/ประธานสายวิชา/ประธานสาขา/รอง ผอ.สำนัก/รอง ผอ.สถาบัน หรือที่เทียบเท่า/ผู้บังคับบัญชาชั้นต้นที่ดูแลและมอบหมายงานที่คณบดี/ผอ.สำนัก/ ผอ.สถาบัน เป็นผู้เสนอแต่งตั้ง
3. ผู้แทนคณะทำงานพัฒนาบุคลากรสายวิชาการ (FD) หรือที่เสนอโดยความเห็นชอบของคณะทำงานพัฒนาบุคลากรสายวิชาการ (FD)
4. ผู้ทรงคุณวุฒิที่เสนอแต่งตั้งโดยคณะทำงานพัฒนาบุคลากรสายวิชาการ (FD)

หมายเหตุ

1. การแต่งตั้งคณะกรรมการประเมินผลการสอน/การทำวิจัยลำดับที่ 1 กรณีผู้ขอรับการประเมินผลการสอน/การทำวิจัย เป็นคณบดี/ผอ.สำนัก/ผอ.สถาบัน หรือกรณีหน่วยงานของผู้ขอรับการประเมินไม่มีคณะกรรมการลำดับที่ 1 ให้เสนอรองอธิการบดีอาวุโสฝ่ายวิชาการ เป็นประธานกรรมการ
2. การแต่งตั้งคณะกรรมการประเมินผลการสอน/การทำวิจัย ลำดับที่ 2 หน่วยงานอาจสามารถเสนอให้บุคคลอื่นนอกเหนือจากองค์ประกอบคณะกรรมการประเมินผลการสอน/การทำวิจัย มาร่วมให้ความเห็นได้ ทั้งนี้ หากคณบดี/ผอ.สำนัก/ผอ.สถาบัน ได้เสนอรองคณบดีฝ่ายวิชาการ/รอง ผอ.ฝ่ายวิชาการ/รอง ผอ.ฝ่ายวิจัย เป็นคณะกรรมการประเมินผลการสอน/การทำวิจัยลำดับที่ 1 ไปแล้ว คณบดี/ผอ.สำนัก/ผอ.สถาบัน สามารถมอบหมายรองคณบดี/รอง ผอ.สำนัก/รอง ผอ.สถาบัน หรือที่เทียบเท่า ท่านอื่น ๆ ปฏิบัติหน้าที่ได้ และหากหน่วยงานนั้นไม่มีรองคณบดี/รอง ผอ.สำนัก/รอง ผอ.สถาบัน หรือที่เทียบเท่า ให้คณบดี/ผอ.สำนัก/ผอ.สถาบัน เสนอรายชื่อผู้ทรงคุณวุฒิภายในหน่วยงานแทน
3. กรณีหน่วยงานมีโครงสร้างไม่เป็นไปตามองค์ประกอบที่กำหนดหรือมีเหตุที่ทำให้ไม่สามารถดำเนินการได้ตามองค์ประกอบที่กำหนด ให้คณะกรรมการประจำคณะ/สำนัก/สถาบัน พิจารณาเสนอรายชื่อให้อธิการบดีเป็นผู้พิจารณา สำหรับหน่วยงานไม่มีคณะกรรมการประจำคณะ/สำนัก/ สถาบัน ให้ผู้บังคับบัญชาสูงสุดของหน่วยงานเสนออธิการบดีเป็นผู้พิจารณา

**\* ปรับแก้ไของค์ประกอบฯ ตามมติสภามหาวิทยาลัยเทคโนโลยีพระจอมเกล้าธนบุรี ครั้งที่ 270 วันที่ 2 กุมภาพันธ์ 2565**

**เอกสารที่ใช้ในการประเมินผลการสอน :**

1. เอกสารประกอบการสอน (สำหรับการขอกำหนดตำแหน่งผู้ช่วยศาสตราจารย์) หรือเอกสารคำสอน (สำหรับการขอกำหนดตำแหน่งรองศาสตราจารย์และศาสตราจารย์)
2. แบบประเมินของนักศึกษา
3. แบบประเมินผลการสอนของคณะกรรมการประเมินผลการสอน (peer/mentor review documents) ซึ่งคณะกรรมการ ฯ อาจขอเข้าไปสังเกตการสอนได้
4. เอกสารอื่น ๆ ที่เกี่ยวข้อง (ถ้ามี) เช่น multimedia ชนิดต่าง ๆ

**การเทียบระดับสมรรถนะเพื่อการขอกำหนดตำแหน่งวิชาการ :**

**อาจารย์**

1. คณาจารย์หรือผู้ขอกำหนดตำแหน่งทางวิชาการระดับผู้ช่วยศาสตราจารย์ จะต้องผ่านการประเมิน ผลการสอนในระดับชำนาญ คือ มีความสามารถในการออกแบบและเชื่อมต่อองค์ความรู้ได้ โดยสามารถออกแบบแผนการเรียนการสอน (syllabus) เข้าใจในวิชาที่สอนอย่างดีทั้งภาคทฤษฎีและปฏิบัติ มีศิลปะหรือจิตวิทยาในการสอนที่ทำให้เกิดผลดีต่อการเรียนการสอน (pedagogy) มีแผนการเรียนการสอนเป็นลำดับขั้นทำให้ประสบความสำเร็จตาม learning outcome ที่ต้องการ
2. คณาจารย์หรือผู้ขอกำหนดตำแหน่งทางวิชาการระดับรองศาสตราจารย์และศาสตราจารย์ จะต้องผ่านการประเมินผลการสอนในระดับชำนาญพิเศษ และระดับเชี่ยวชาญ คือความสามารถในการออกแบบและเชื่อมต่อองค์ความรู้ได้สูงขึ้น โดยสามารถวิเคราะห์หรือย่อยแผนการเรียนการสอน (syllabus) เพื่อให้บรรลุวัตถุประสงค์ตาม learning outcome ได้เป็นอย่างดีและสามารถออกแบบแผนการเรียนการสอนที่เป็นลำดับขั้นที่เข้าใจได้ง่ายแก่ผู้เรียนต่าง ๆ ได้อย่างเหมาะสม นอกเหนือจากความรู้ความเข้าใจในวิชาที่สอนอย่างดีทั้งภาคทฤษฎีและปฏิบัติ มีศิลปะหรือจิตวิทยาในการสอนที่ทำให้เกิดผลดีต่อการเรียนการสอน (pedagogy)

**แบบประเมินผลการสอนนี้** จัดทำขึ้นเพื่อเป็นแนวทางในการส่งเสริมให้อาจารย์มีสมรรถนะและประสิทธิภาพในการจัดการเรียนการสอน ทำหน้าที่อาจารย์มืออาชีพที่เข้าใจในบทบาท หน้าที่ ความรับผิดชอบและเทคนิคการจัดการเรียนการสอน โดยเป็นส่วนหนึ่งของแนวทางการส่งเสริมคุณภาพการจัดการเรียนการสอนของอาจารย์ในสถาบันอุดมศึกษา ซึ่งกำหนดให้มี 3 องค์ประกอบ คือ 1. ด้านองค์ความรู้ (knowledge) 2. ด้านสมรรถนะ (competencies) และ 3. ด้านค่านิยม (values) โดยเฉพาะด้านสมรรถนะ ซึ่งมี 4 มิติตาม KMUTT-PSF ได้แก่

* 1. ออกแบบและวางแผนการจัดกิจกรรมการเรียนรู้ของผู้เรียนอย่างมีประสิทธิภาพ
	2. ดำเนินกิจกรรมการเรียนรู้ได้อย่างมีประสิทธิภาพ
	3. เสริมสร้างบรรยากาศการเรียนรู้และสนับสนุนการเรียนรู้ของผู้เรียน
	4. วัดและประเมินผลการเรียนรู้ของผู้เรียน พร้อมทั้งสามารถให้ข้อมูลป้อนกลับอย่างสร้างสรรค์

**แบบประเมินผลการสอน**

|  |  |  |  |
| --- | --- | --- | --- |
| **หัวข้อประเมิน** | **สอดคล้องกับสมรรถนะหัวข้อ** | **ผลการประเมิน** | **ระดับ****ที่ต้องมี** |
| **ผ่าน** | **ไม่ผ่าน** |
| 1. มีการวางแผนการสอนอย่างเป็นระบบ โดยกำหนดจุดมุ่งหมายการสอนชัดเจนและคัดเลือกการเรียนการสอนให้เหมาะสม เพื่อให้ผล การสอนเป็นไปตามจุดมุ่งหมายที่วางไว้ โดยอาจพิจารณาจากแผน การสอน และ มคอ.3 หรือ มคอ.4 | 2.1 |  |  | ผศ. รศ. ศ.  |
| 2. มีความสามารถในการใช้เทคนิควิธีสอนต่าง ๆ เพื่อให้ผู้เรียนเกิดความสนใจและติดตามการสอนตลอดเวลาโดยอาจพิจารณาจากแผน การสอน และ มคอ.3 หรือ มคอ.4 | 2.2 |  |  | ผศ. รศ. ศ. |
| 3. มีความสามารถที่จะสอนให้ผู้เรียนสามารถเสาะแสวงหาและพัฒนาองค์ความรู้ได้ด้วยตนเองด้วยความมีวิจารณญาณ รู้ว่าแหล่งความรู้ใดที่ควรเชื่อถือ สามารถเป็นผู้เรียนรู้อย่างต่อเนื่องตลอดชีวิต โดยอาจพิจารณาจากภาระงานที่มอบหมายให้แก่นักศึกษา | 2.2 และ 2.3 |  |  | รศ. ศ. |
| 4. มีความสามารถสอนให้ผู้เรียนรู้จักคิดวิเคราะห์และสังเคราะห์ความรู้ อย่างมีเหตุผลในวิชาที่สอน โดยคณะกรรมการต้องไปสังเกตการสอน | 2.2 |  |  | ผศ. รศ. ศ. |
| 5. มีความสามารถให้ผู้เรียนมองเห็นความสัมพันธ์ของวิชาที่เรียนกับวิชาอื่นที่เกี่ยวข้อง โดยอาจพิจารณาจากแบบประเมินการสอนของนักศึกษา | 2.2 |  |  | รศ. ศ. |
| 6. มีความสามารถจัดให้ผู้เรียนแสดงความคิดเห็นและแลกเปลี่ยน ประสบการณ์ตามความเหมาะสม โดยคณะกรรมการต้องไปสังเกตการสอน | 2.2 และ 2.3 |  |  | ผศ. รศ. ศ. |
| 7. มีความสามารถในการใช้สื่อการสอนและอุปกรณ์ช่วยสอนที่ทันสมัยเหมาะสมเป็นอย่างดี โดยคณะกรรมการต้องไปสังเกตการสอน  | 2.2. และ 2.3 |  |  | ผศ. รศ. ศ.  |
| 8. มีความสามารถทำให้ผู้เรียนมีปฏิสัมพันธ์ในการทำกิจกรรมร่วมกันในห้องเรียน | 2.2 |  |  | รศ. ศ.  |
| 9. มีความสามารถในการประเมินความรู้ความเข้าใจของผู้เรียนในวิชาที่สอน โดยพิจารณาจากข้อสอบและผลการเรียนของนักศึกษาในวิชาที่สอน และ มคอ.5 หรือ มคอ.6 | 2.4 |  |  | ผศ. รศ. ศ. |

**แบบสรุปการประเมินผลการสอน**

**ชื่อ**........................................................................**นามสกุล**.................................................................................. **สังกัด**....................................................................................................................................................................

**ขอกำหนดตำแหน่ง** 🞏 ผู้ช่วยศาสตราจารย์ 🞏 รองศาสตราจารย์ 🞏 ศาสตราจารย์

1. ผลการประเมินจากแบบประเมินการสอนโดยนักศึกษา (ต้องได้คะแนนไม่ต่ำกว่า 3.51)

🞏 ผ่าน 🞏 ไม่ผ่าน

1. ผลการประเมินจากคณะกรรมการประเมินผลการสอน

🞏 ผ่าน 🞏 ไม่ผ่าน

1. ผลการประเมินเอกสารประกอบการสอน/เอกสารคำสอน

🞏 ผ่าน 🞏 ไม่ผ่าน

1. ผลแบบประเมินผลการสอนโดยความเห็นจากคณะกรรมการเพิ่มเติม (ถ้ามี)

🞏 ผ่าน 🞏 ไม่ผ่าน

คณะกรรมการประเมินมีความเห็นว่า

🞏 ผ่าน การประเมินผลการสอนที่ระดับ....................................................................

🞏 ไม่ผ่าน

**ความเห็นเพิ่มเติม**………………………………………………………………………………………………….…………………

……………………………………………………………………………………………………………………........………………….

**หมายเหตุ** 1) ผลการสอนสำหรับ ผศ. ต้องผ่านไม่ต่ำกว่าระดับ ชำนาญ

 2) ผลการสอนสำหรับ รศ. ต้องผ่านไม่ต่ำกว่าระดับ ชำนาญพิเศษ

 3) ผลการสอนสำหรับ ศ. ต้องผ่านไม่ต่ำกว่าระดับ เชี่ยวชาญ

4) เอกสารประกอบการสอนสำหรับ ผศ. และ เอกสารคำสอนสำหรับ รศ. ปกติต้องผ่านที่ระดับดี หรือระดับดีมากโดยวิธีพิเศษ

 5) เอกสารคำสอน สำหรับ ศ. ปกติต้องผ่านที่ระดับดีมาก หรือระดับดีเด่นโดยวิธีพิเศษ

|  |  |  |
| --- | --- | --- |
| ลงชื่อ | ............................................................. | ประธานกรรมการ |
|  | (...........................................................) |  |
|  | ............................................................ | กรรมการ |
|  | (...........................................................) |  |
|  | ............................................................. | กรรมการ |
|  | (...........................................................) |  |
|  | ............................................................. | กรรมการ |
|  | (...........................................................) |  |
| วันที่..................เดือน........................................พ.ศ.................. |